ღორის ბირკა
ღორის ბირკა (ლათ. Xanthium strumarium) — ერთწლიანი ბალახოვანი სარეველა მცენარეა, რთულყვავილოვანთა ოჯახიდან. იზრდება გზისა და ღობის პირებზე, ნაგავსაყრელებსა ყამირ და ნასვენ მიწებში. 30-80 სმ სიმაღლის უსწორმასწოროდ დაფოთლილ, უეკლო მწვანე ღეროს, ზოგჯერ ყავის ფერი გადაჰკრავს. ფოთოლი დიდი, გულისებური, დაძარღვული, კიდეებზე უთანაბროდ დაკბილული, ზედა მხრიდან ყვითლადმწვანე, ქვედა მხრიდან ღია მწვანე, ყვავილი - მოთეთრო,ძაბრისებური, ხშირად ,შეუმჩნეველი, ნაყოფი - მრგვალი და წაგრძელებული, მწიფიბაში - ბასრი ეკლებით გარსშემოკრული. მწიფდება სექტემბერ-ოქტომბერში. მცენარის ყველა ნაწილი შხამის შემცველია და იყენებენ მედიცინაში. ფოთლებიდან მიიღება ყვითელი საღებავი, ნაყოფისაგან - ზეთოვანი ესენცია.